CELEX: 32007R0242
Language: mt
Date: 2007-03-06
Title: Regolament tal-Kummissjoni (KE) Nru 242/2007 tas- 6 ta' Marzu 2007 rigward l-awtorizzazzjoni ta' l-endo-1,4-beta xylanase EC 3.2.1.8 (Belfeed B1100MP u Belfeed B1100ML) bħala addittiv fl-għalf (Test b'rilevanza għaż-ŻEE)

13.3.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               1
            
         REGOLAMENT TAL-KUMMISSJONI (KE) Nru 242/2007
   tas-6 ta' Marzu 2007
   rigward l-awtorizzazzjoni ta' l-endo-1,4-beta xylanase EC 3.2.1.8 (Belfeed B1100MP u Belfeed B1100ML) bħala addittiv fl-għalf
   (Test b'rilevanza għaż-ŻEE)
   IL-KUMMISSJONI TAL-KOMUNITAJIET EWROPEJ
   Wara li kkunsidrat t-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta' Settembru 2003 dwar l-addittivi għall-użu fl-għalf ta' l-annimali (1), u b'mod partikolari l-Artikolu 9(2) tiegħu,
   Billi:
   
               (1)
            
            
               Ir-Regolament (KE) Nru 1831/2003 jipprovdi għall-awtorizzazzjoni ta' addittivi għall-użu fin-nutriment ta' l-annimali u għall-bażi u l-proċeduri biex tingħata din l-awtorizzazzjoni.
            
         
               (2)
            
            
               B'konformità ma' l-Artikolu 7 tar-Regolament (KE) Nru 1831/2003, intbagħtet applikazzjoni għall-awtorizzazzjoni tal-preparazzjoni stipulata fl-Anness. Din l-applikazzjoni kienet akkumpanjata mill-partikolaritajiet u d-dokumenti rekwiżiti taħt l-Artikolu 7(3) ta' dan ir-Regolament.
            
         
               (3)
            
            
               L-applikazzjoni tikkonċerna użu ġdid tal-preparazzjoni ta' endo-1,4-beta xylanase KE 3.2.1.8 prodotta permezz tal-Bacillus subtilis (LMG S-15136), bħala addittiv fl-għalf tal-papri, li għandha tiġi kklassifikata fil-kategorija ta' addittivi “addittivi żootekniċi”.
            
         
               (4)
            
            
               Il-metodu ta' analiżi inkluż fl-applikazzjoni għall-awtorizzazzjoni skond l-Artikolu 7(3)(c) tar-Regolament (KE) Nru 1831/2003 jikkonċerna d-determinazzjoni tas-sustanza attiva ta' l-addittiv fl-għalf. Għalhekk il-metodu ta' analiżi msemmi fl-Anness ta' dan ir-Regolament ma għandux jinftiehem bħala l-metodu ta' analiżi tal-Komunità fi ħdan it-tifsira ta' l-Artikolu 11 tar-Regolament (KE) Nru 882/2004 tal-Parlament Ewropew u tal-Kunsill tad-29 ta' April 2004 dwar il-kontrolli uffiċjali mwettqa biex jiżguraw il-verifika tal-konformità mal-liġi ta' l-għalf u ta' ikel, mas-saħħa ta' l-annimali u mar-regoli tal-benesseri ta' l-annimali (2).
            
         
               (5)
            
            
               L-użu ta' endo-1,4-beta xylanase KE 3.2.1.8 prodott mill-Bacillus subtilis (LMG S-15136) ġie awtorizzat għall-ħnienes (li nfatmu) mingħajr limitu ta' żmien mir-Regolament tal-Kummissjoni (KE) Nru 1206/2005 (3) u għat-tiġieġ għat-tismin mir-Regolament tal-Kummissjoni (KE) Nru 1259/2004 (4). Tressqet data ġdida bħala sostenn ta' l-applikazzjoni għall-awtorizzazzjoni għall-papri. Fl-opinjoni tagħha tal-15 ta' Ġunju 2006 (5), l-Awtorità Ewropea għas-Sigurtà ta' l-Ikel (“l-Awtorità”) ikkonkludiet li s-sikurezza ta' dan l-addittiv għall-konsumatur, l-utent u l-ambjent diġà ġiet stabbilita u mhux se tinbidel bl-użu ġdid propost. Kompliet tikkonkludi li l-użu tal-preparazzjoni ma għandux effett negattiv fuq din il-kategorija supplimentari ta' l-annimali u li l-użu ta' din il-preparazzjoni jista' jtejjeb il-parametri żootekniċi fil-papri. L-Awtorità ma tikkunsidrax li hemm bżonn ta' rekwiżiti speċifiċi ta' sorveljanza wara t-tqegħid fis-suq. Hija vverifikat ukoll ir-rapport dwar il-metodu ta' analiżi ta' l-addittivi fl-għalf, f'għalf imressaq mil-Laboratorju ta' Referenza tal-Komunità stabbilit mir-Regolament (KE) Nru 1831/2003.
            
         
               (6)
            
            
               Il-valutazzjoni ta' din il-preparazzjoni turi li l-kondizzjonijiet għall-awtorizzazzjoni, previsti fl-Artikolu 5 tar-Regolament (KE) Nru 1831/2003, ġew issodisfatti. Għaldaqstant, l-użu ta' din il-preparazzjoni għandu jiġi awtorizzat, kif speċifikat fl-Anness ta' dan ir-Regolament.
            
         
               (7)
            
            
               Il-miżuri previsti f'dan ir-Regolament huma konformi ma' l-opinjoni tal-Kumitat Permanenti dwar il-Katina ta' l-Ikel u s-Saħħa ta' l-Annimali,
            
         ADOTTAT DAN IR-REGOLAMENT:
   Artikolu 1
   Il-preparazzjoni speċifikata fl-Anness, li tifforma parti mill-kategorija ta' addittivi “addittivi żootekniċi” u mill-grupp funzjonali “sustanzi li jsaħħu d-diġestibiltà”, hija awtorizzata bħala addittiv fin-nutrizzjoni ta' l-annimali suġġetta għall-kondizzjonijiet stipulati f'dan l-Anness.
   Artikolu 2
   Dan ir-Regolament għandu jidħol fis-seħħ fit-tnax-il jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, 6 ta' Marzu 2007.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 268, 18.10.2003, p. 29. Regolament kif emendat l-aħħar mir-Regolament tal-Kummissjoni (KE) Nru 378/2005 (ĠU L 59, 5.3.2005, p. 8).
   
      (2)  ĠU L 165, 30.4.2004, p. 1; ikkoreġut mill-ĠU L 191, 28.5.2004, p. 1. Regolament kif l-aħħar emendat mir-Regolament tal-Kunsill (KE) Nru 1791/2006 (ĠU L 363, 20.12.2006, p. 1).
   
      (3)  ĠU L 197, 28.7.2005, p. 12.
   
      (4)  ĠU L 239, 9.7.2004, p. 8.
   
      (5)  L-opinjoni tal-bord Xjentifiku dwar l-Addittivi u Prodotti jew Sustanzi użati fl-Għalf ta' l-Annimali dwar is-sikurezza u l-effettivit tal-preparazzjoni ta' l-enżima Belfeed B1100MP u belfeed B1100ML (endo-1-4-beta xylanase) awtorizzata bħala addittiv fl-għalf skond id-Direttiva tal-Kunsill 70/524/KEE. Adottata fil-15 ta' Ġunju 2006. Il-Ġurnal ta' l-EFSA (2006) 368, p. 1-7.
   
      ANNESS
      
                  Numru ta’ identifikaz-zjoni ta’ l-addittiv
               
               
                  Isem ta’ min għandu l-awtorizzazzjoni
               
               
                  Addittiv (Isem kummerċjali)
               
               
                  Kompożizzjoni, formula kimika, deskrizzjoni, metodu analitiku
               
               
                  Speċi jew kategorija ta’ annimal
               
               
                  Età massima
               
               
                  Kontenut minimu
               
               
                  Kontenut massimu
               
               
                  Dispożizzjonijiet oħrajn
               
               
                  Tmiem tal-perjodu ta’ awtoriz-zazzjoni
               
            
                  Unitajiet ta' attività/kg ta’ għalf sħiħ b’kontenut ta’ umdità ta’ 12 %
               
            
                  
                     Kategorija ta
                     ’
                     addittivi żootekniċi. Grupp funzjonali: Sustanzi li jsaħħu d-diġestibilità.
                  
               
            
                  4a1606
               
               
                  Beldem SA
               
               
                  endo-1,4-beta-xylanase:
                  EC 3.2.1.8
                  (Belfeed B1100MP Belfeed B1100ML)
               
               
                  
                     Kompożizzjoni ta
                     ’
                     l-addittiv
                  
                  Preparazzjoni ta' endo-1,4-beta xylanase EC 3.2.1.8 li għandha forma ta' attività solida u likwida minima ta' 100 IU (1) /g jew ml
                  
                     Karatterizzazzjoni tas-sustanza attiva
                  
                  endo-1,4-beta-xylanase EC 3.2.1.8 prodott mill-Bacillus subtilis (LMG S-15136
                  
                     Metodu analitiku
                      (2)
                  
                  Metodu Kolorimetriku li jkejjel il-kulur li jinħall fl-ilma rilaxxat mill-enżimi mill-azurina li hi magħquda ma' substrat arabinoxylan tal-qamħ
               
               
                  Papri
               
               
                  —
               
               
                  10 IU
               
               
                  —
               
               
                  
                              1.
                           
                           
                              Fl-istruzzjonijiet għall-użu ta’ l-addittiv u t-taħlita preliminari, indika t-temperatura tal-ħżin, kemm jista’ jdum il-ħżin, u l-istabbiltà għall-pelleting.
                           
                        
                              2.
                           
                           
                              Doża rrakkomandata għal kull kg ta’ għalf sħiħ: endo-1,4-beta-xylanase: 10 IU
                           
                        
                              3.
                           
                           
                              Għall-użu f'għalf kompost li fih ħafna polysaccharides li mhumiex tal-lamtu (fil-biċċa l-kbira arabinoxylans). eż. li fihom aktar minn 40 % qamħ.
                           
                        
                              4.
                           
                           
                              Jekk il-prodott ikun immaniġġjat jew imħallat f'ambjent magħluq, huwa rakkomandat li biex jitħallat jintużaw nuċċalijiet tas-sigurtà u maskri tan-nifs, dejjem jekk il-mixers ma jkunux ekwipaġġati b'sistemi ta' l-exhaust.
                           
                        
               
                  2.4.2017
               
            
         (1)  IU wieħed huwa l-ammont ta' enżimi li jillibera 1 mikromol ta' reducing sugars (ekwivalent ta' ksilożju) minn xylan ta' l-injam tal-betula fil-minuta f'pH ta' 4,5 u 30 oC.
      
         (2)  Dettalji tal-metodi analitiċi huma disponibbli fl-indirizz eletroniku li ġej tal-Laboratorju ta' Referenza tal-Komunità: www.irmm.jrc.be/html/crlfaa/